Alfred Deller

Alfred George Deller (1912–1979) var en engelsk kontratenor og en av pionerene i gjeninnføringen av kontratenorer for framføring av renessanse- og barokkmusikk på 1900-tallet.

 Liv og virke 
Alfred Deller var først guttesopran, senere utviklet en kontraalt-teknikk og sang i korene ved Canterburykatedralen og St. Pauls katedral. Sin første soloopptreden hadde han i London 1948.

Dellers første satsningsområde var engelsk barokkmusikk. Rundt 1950 grunnla han , et vokal- og instrumentalensemble som spesialiserte seg på tidsriktig framføring av engelsk tidligmusikk. Ensemblet turnerte i mer enn tjue år og fikk stor suksess med sine tolkninger av engelsk renessansemusikk, operaer av Händel, musikk av  Bach, Purcell, Dowland, og også folkesanger.

Måten Deller framførte sanger med luttakkompagnement på, med mye rubato og improvisert ornamentikk, var i hans tid radikal og kontroversiell, men ble senere normen for tidsriktig framføring av engelske ayres, franske airs de coeur og italienske sanger med luttakkompagnement.

mini|Dellers grav i Boughton Aluph, Kent
Deller var den første kontratenoren på 1900-tallet som opptrådte som solist,Ann-Christine Mecke: Mutantenstadl. Der Stimmwechsel und die deutsche Chorpraxis im 18. und 19. Jahrhundert. Wissenschaftlicher Verlag Berlin, 2007, ISBN 3-86573-289-5, s. 246. og har en stor del av æren for at kontratenorer i dag har en viktig rolle i tidligmusikken.Christoph Wolff: Die Welt der Bach-Kantaten. Bind 1: Johann Sebastian Bachs Kirchenkantaten. Von Arnstadt bis in die Köthener Zeit. Metzler, Stuttgart 1996, ISBN 3-476-01425-8, s. 220.

 Referanser 

 Alfred Deller (Counter-tenor), bach-cantatas.com. Lest 7. juli 2017.
 Pierre-F. Roberge: Alfred Deller (1912-1979) - A discography, medieval.org. Lest 7. juli 2017.

 Eksterne lenker   


Kategori:Kontratenorer
Kategori:Personer fra distriktet Thanet i Kent